cyanic-selkie/wikianc huggingface dataset:
Χόρχε Γκαρμπαχόσα
Ευρώπη
Ο Γκαρμπαχόσα ξεκίνησε την καριέρα στην Ταουγκρές, αργότερα γνωστή ως ΤΑΟΥ Κεράμικα, μεταξύ 1995 και 2000. Τη σεζόν 1998–99, οδήγησε την Μπασκόνια στη κατάκτηση του Κυπέλλου Ισπανίας.
Στη συνέχεια, ο Γκαρμπαχόσα πέρασε τέσσερις σεζόν στην Μπενετόν Τρεβίζο μεταξύ 2000 και 2004, υπό τον προπονητή των Νιου Γιορκ Νικς Μάικ Ντ' Αντόνι. Κέρδισε δύο Κύπελλα Ιταλίας, δύο Σούπερ Καπ Ιταλίας και δύο Πρωταθλήματα Ιταλίας με τη Μπενετόν και είχε μέσο όρο 13,8 πόντους, 6,7 ριμπάουντ και καλύτερα 2,85 κλεψίματα ανά παιχνίδι, καθοδόν για τις διακρίσεις της Πρώτης Ομάδας της Ευρωλίγκα 2002–03 και την ανάδειξή του ως Παίκτης της Χρονιάς από το Eurobasket.com για το 2003.
Ο Γκαρμπαχόσα πέρασε τις επόμενες δύο σεζόν του (2004–06) με την Ουνικάγα Μάλαγα, βοηθώντας την να κερδίσει το Πρωτάθλημα Ισπανίας 2005–06 και το Κύπελλο Ισπανίας. Ήταν στους κορυφαίους 15 στο σκοράρισμα (14,9 πόντους ανά αγώνα) και στα ριμπάουντ (6,9 ριμπάουντ ανά παιχνίδι) τη σεζόν 2005–06 της Ευρωλίγκα και είχε μέσο όρο 13,3 πόντους και 6,4 ριμπάουντ στο Πρωτάθλημα Ισπανίας, με 55% εντός πεδιάς και 81% από τη γραμμή των ελεύθερων βολών. Ο Γκαρμπαχόσα ήταν επίσης ο Πολυτιμότερος Παίκτης του Κυπέλλου Ισπανίας του 2005 και ο Πολυτιμότερος Παίκτης των Τελικών του Ισπανικού Πρωταθλήματος το 2006. Επίσης, κέρδισε τιμητικές διακρίσεις για τη Δεύτερη Ομάδα της Ευρωλίγκα.
Συνολικά, στις 11 σεζόν του με τους τρεις συλλόγους, ο Γκαρμπαχόσα είχε μέσο όρο στην κανονική περίοδο 10,4 πόντους, 5,2 ριμπάουντ και 1,4 κλεψίματα σε 362 αγώνες πρωταθλήματος και μέσο όρο 13,0 πόντους, 6,3 ριμπάουντ και 1,8 κλεψίματα σε 105 αγώνες της Ευρωλίγκα.
ΝΒΑ
αριστερά|μικρογραφία| Ο Γκαρμπαχόσα στην πρώτη του σεζόν με τους [[Τορόντο Ράπτορς]] Στις 24 Ιουλίου 2006, οι Τορόντο Ράπτορς υπέγραψαν επίσημα τον Γκαρμπαχόσα, με τριετές συμβόλαιο ύψους περίπου 12 εκατομμυρίων δολαρίων ΗΠΑ. Φορούσε το νούμερο 15 για τους Ράπτορς, που στο παρελθόν φορούσε ο πρώην σταρ των Ράπτορς, Βινς Κάρτερ. Δεδομένης της ποιότητάς του, ο Γκαρμπαχόσα ήταν βασικός στη θέση του φόργουροντ. Για το πρώτο μισό της σεζόν, ο Γκαρμπαχόσα έπαιξε καθοριστικό ρόλο στην οδήγηση των Ράπτορς πέρα από το όριο των 0,500 και του απονεμήθηκε το βραβείο Πρωτοεμφανιζόμενος του Μήνα στην Ανατολική Διάσκεψη τον Δεκέμβριο του 2006.
Στις 26 Μαρτίου 2007, ο Γκαρμπαχόσα υπέστη τραυματισμό στο αριστερό του πόδι κατά τη διάρκεια ενός αγώνα της κανονικής περιόδου εναντίον των Μπόστον Σέλτικς. Ο τραυματισμός ήταν σοβαρός, καθώς μεταφέρθηκε με φορείο με έντονο πόνο. Ιατροί στο Τορόντο πραγματοποίησαν χειρουργική επέμβαση για να επιδιορθώσουν μια σπασμένη περόνη, έναν μετατοπισμένο αστράγαλο και μια βλάβη στους συνδέσμους. Επειδή ο χρόνος αποθεραπείας του υπολογίστηκε στους έξι μήνες, αναγκάστηκε να χάσει το υπόλοιπο της σεζόν. Είχε μέσο όρο 8,5 πόντους και 4,9 ριμπάουντ ανά παιχνίδι μετά από 67 εμφανίσεις στην πρώτη του σεζόν για τους Ράπτορς. Ο Γκαρμπαχόσα και ο συμπαίκτης τους στους Ράπτορς, Αντρέα Μπαρνιάνι, ονομάστηκαν στην Κορυφαία Ομάδα Πρωτοεμφανιζόμενων του NBA στο τέλος της σεζόν.
Τον Ιούνιο του 2008, πραγματοποιήθηκαν διαπραγματεύσεις σε μια προσπάθεια των Ράπτορς να εξαγοράσουν το υπόλοιπο έτος του συμβολαίου του. Ο Γκαρμπαχόσα είχε προηγουμένως επιλεχθεί στην Εθνική Ισπανίας για τους Ολυμπιακούς Αγώνες του 2008, ενάντια στις επιθυμίες των Ράπτορς. Στις 18 Ιουνίου 2008, οι Ράπτορς εξαγόρασαν επίσημα το συμβόλαιο του Γκαρμπαχόσα.
Ενώ έπαιζε στους Ράπτορς, είχε παρατσούκλι «The Garbage Man» («Σκουπιδιάρης»).
Επιστροφή στην Ευρώπη
Στην εκτός σεζόν του 2008, ο Γκαρμπαχόσα υπέγραψε διετές συμβόλαιο καθαρού εισοδήματος 6 εκατομμυρίων ευρώ με την ρωσική Χίμκι Μόσχας, δίνοντάς του ένα από τα πιο ακριβά συμβόλαια στην Ευρώπη. Τον επόμενο χρόνο, ωστόσο, του επετράπη να λύσει το συμβόλαιό του για να επιστρέψει στην Ισπανία για να υπογράψει με τη Ρεάλ Μαδρίτης. Η μεταγραφή ανακοινώθηκε από τον σύλλογο μετά από εβδομάδες εικασιών στις 15 Αυγούστου 2009. Το 2011, ο Γκαρμπαχόσα και η Ρεάλ Μαδρίτης κατέληξαν σε συμφωνία για ακύρωση του συμβολαίου του παίκτη. Τον Μάρτιο του 2011 υπέγραψε με την Ουνικάχα. Τον Μάιο του 2012 αποφάσισε να τερματίσει την καριέρα του.
Εθνική ομάδα
Ο Γκαρμπαχόσα έπαιξε με την Εθνική Ισπανίας σε δύο θερινές Ολυμπιακούς Αγώνες: το 2000 και το 2004. Κέρδισε επίσης μετάλλια σε δύο Ευρωμπάσκετ: ένα χάλκινο μετάλλιο το 2001 και ένα αργυρό μετάλλιο το 2003.
Στις 3 Σεπτεμβρίου 2006, η ομάδα του κέρδισε το χρυσό μετάλλιο στο Παγκόσμιο Πρωτάθλημα του 2006, όπου ο ίδιος κατέγραψε 20 πόντους και 10 ριμπάουντ στον τελικό εναντίον της Ελλάδας. Ο μέσος όρος του στη διοργάνωση ήταν 12,6 πόντοι και 5,3 ριμπάουντ. Εκτός από την κατάκτηση του χρυσού μεταλλίου, ο Γκαρμπαχόσα επιλέχθηκε στην Κορυφαία Ομάδας της Διοργάνωσης, μαζί με τον συμπαίκτη του, Πάου Γκασόλ.
Την 1η Ιανουαρίου 2007, ο Γκαρμπαχόσα ονομάστηκε Mister Europa 2006, από το ιταλικό εβδομαδιαίο περιοδικό SuperBasket. Στο Ευρωμπάσκετ 2007, ο Γκαρμπαχόσα ήταν βασικός παίκτης για την Ισπανία. Είχε μέσο όρο 7,8 πόντους και 3,1 ριμπάουντ ανά παιχνίδι, σε εννέα παιχνίδια, αλλά η Ισπανία έχασε στον τελικό με 59–60 από την Εθνική Ρωσίας. Επίσης, κέρδισε το αργυρό μετάλλιο στους Ολυμπιακούς Αγώνες του 2008 και το χρυσό μετάλλιο στο Ευρωμπάσκετ 2009.
Εξωτερικοί σύνδεσμοι
Κατηγορία:Ισπανοί καλαθοσφαιριστές Κατηγορία:Πάουερ φόργουορντ Κατηγορία:Καλαθοσφαιριστές Εθνικής Ισπανίας Κατηγορία:Καλαθοσφαιριστές στους Θερινούς Ολυμπιακούς Αγώνες 2000 Κατηγορία:Καλαθοσφαιριστές Ευρωμπάσκετ 2001 Κατηγορία:Καλαθοσφαιριστές Παγκοσμίου Πρωταθλήματος 2002 Κατηγορία:Καλαθοσφαιριστές Ευρωμπάσκετ 2003 Κατηγορία:Καλαθοσφαιριστές στους Θερινούς Ολυμπιακούς Αγώνες 2004 Κατηγορία:Καλαθοσφαιριστές Ευρωμπάσκετ 2005 Κατηγορία:Καλαθοσφαιριστές Παγκοσμίου Πρωταθλήματος 2006 Κατηγορία:Παίκτες νικητές Παγκοσμίου Πρωταθλήματος FIBA Κατηγορία:Καλαθοσφαιριστές Ευρωμπάσκετ 2007 Κατηγορία:Καλαθοσφαιριστές στους Θερινούς Ολυμπιακούς Αγώνες 2008 Κατηγορία:Ολυμπιονίκες της καλαθοσφαίρισης Κατηγορία:Ισπανοί Ολυμπιονίκες Κατηγορία:Καλαθοσφαιριστές Ευρωμπάσκετ 2009 Κατηγορία:Παίκτες νικητές Ευρωμπάσκετ Κατηγορία:Καλαθοσφαιριστές Παγκοσμίου Πρωταθλήματος 2010 Κατηγορία:Καλαθοσφαιριστές Σάσκι Μπασκόνια Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Τρεβίζο Μπάσκετ Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές Μάλαγας Κατηγορία:Καλαθοσφαιριστές Τορόντο Ράπτορς Κατηγορία:Καλαθοσφαιριστές του NBA Κατηγορία:Ισπανοί καλαθοσφαιριστές στο NBA Κατηγορία:Καλαθοσφαιριστές Χίμκι Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές Ρεάλ Μαδρίτης
Ο Ρατατούης
Ο Ρατατούης (αγγλικός τίτλος Ratatouille) είναι η όγδοη ταινία των Pixar Animation Studios σε συνεργασία με την Walt Disney Pictures. Η ταινία σκηνοθετείται από τον Μπραντ Μπερντ, σκηνοθέτη και της ταινίας Οι απίθανοι). Το σενάριο υπογράφει ο ίδιος, ο Τζαν Πινκάβα και ο Τζιμ Τζιαμποτσίνο. Η μουσική της ταινίας είναι του Μάικλ Τζιατσίνο. Η ταινία κέρδισε το Όσκαρ Καλύτερης Ταινίας Κινουμένων Σχεδίων το 2007.Βασικός πρωταγωνιστής ο ΛΕΝΙ το ποντίκι
Πλοκή
Η ταινία περιγράφει την ιστορία του Ρεμί, ενός καλοφαγά ποντικού που θέλει να γίνει μάγειρας στο καλύτερο εστιατόριο του Παρισιού. Έτσι λοιπόν αποφασίζει να βοηθήσει ένα δόκιμο μάγειρα στο εν λόγω εστιατόριο. Ο καλύτερος κριτής όλης της χώρας επισκέπτεται το εστιατόριο και ο Ρεμί φτιάχνει ένα απλό φαγητό το οποίο εκπλήσσει τον κριτή, γιατί είχε να το γευτεί από τα παιδικά του χρόνια. Όταν ο κριτής δοκιμάζει το υπέροχο αυτό φαγητό (Ρατατούι), γράφει σε όλες τις εφημερίδες του Παρισιού τις καλύτερες κριτικές. Οπότε το εστιατόριο αρχίζει να γίνεται διάσημο και πάλι και να αποκτά όλο και περισσότερους πελάτες. Μέσα από όλη αυτή την ιστορία υπάρχει και εγκιβωτισμός, δηλαδή μία ιστορία μέσα σε μία άλλη. Ανακαλύπτουμε, λοιπόν, πως ο Λιγκουίνι, ο μάγειρας που βοήθησε αυτός ο ποντικός, έχει κληρονομήσει το εστιατόριο από τον πατέρα του Γκουστό. Τέλος, ο Λιγκουίνι αναγνωρίζει πως ο Ρεμί, ένας ποντικός, έχει φτιάξει τόσο υπέροχες γεύσεις για όλο το εστιατόριο και πως αντί για αυτόν αξίζει τα συγχαρητήρια ο Ρεμί.
Box office
Με προϋπολογισμό 150 εκατομμύρια δολάρια η ταινία έκανε άνοιγμα τριημέρου στην 1η θέση με 47 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 206,4 εκατομμύρια δολάρια και στον υπόλοιπο κόσμο συγκέντρωσε 417,3 εκατομμύρια δολάρια. Παγκοσμίως απέφερε 623,7 εκατομμύρια δολάρια.
Εξωτερικοί σύνδεσμοι
Ρατατουης Ρατατουης Κατηγορία:Αγγλόφωνες ταινίες Κατηγορία:Αμερικανικές κωμικές ταινίες Κατηγορία:Ταινίες παραγωγής Pixar Κατηγορία:Ταινίες παραγωγής Walt Disney Pictures Κατηγορία:Έργα με θέμα τη διατροφή Κατηγορία:Ταινίες βραβευμένες με Όσκαρ Καλύτερων Κινουμένων Σχεδίων Κατηγορία:Κωμικές ταινίες κινουμένων σχεδίων Κατηγορία:Αμερικανικές ταινίες κινουμένων σχεδίων Κατηγορία:Ταινίες κινουμένων σχεδίων παραγωγής Walt Disney Pictures Κατηγορία:Αμερικανικές ταινίες κινουμένων σχεδίων υπολογιστή Κατηγορία:Ταινίες κινουμένων σχεδίων του 2007
Ομοσπονδία Ασιατικών Αγώνων
Η Ομοσπονδία Ασιατικών Αγώνων (OAA) ήταν το διοικητικό σώμα των αθλημάτων στην Ασία από το 1949 έως το 1982. Η ομοσπονδία διαλύθηκε στις 16 Νοεμβρίου 1982 στο Νέο Δελχί και την διαδέχθηκε το Ολυμπιακό Συμβούλιο της Ασίας. Η ΟΑΑ ήταν υπεύθυνη για τη διοργάνωση των Ασιατικών Αγώνων από το 1951 έως το 1982. Η Ομοσπονδία ιδρύθηκε στις 13 Φεβρουαρίου 1949, σε συνάντηση που πραγματοποιήθηκε στην Πατιάλα του Νέου Δελχί.
Ίδρυση
Τον Μάρτιο του 1947, ο Τζαβαχαρλάλ Νεχρού, ο οποίος αργότερα έγινε ο πρώτος πρωθυπουργός της Ινδίας, διοργάνωσε τη Διάσκεψη Ασιατικών Σχέσεων στο Νέο Δελχί - μια συνάντηση με μια προοπτική να θέσει την πιθανότητα των Ασιατικών Αγώνων υπό την προσοχή των συμμετεχουσών χωρών. Πριν από το συνέδριο, ο Γκουρού Ντατ Σοντχί, που ήταν εκπρόσωπος της Ινδίας στην Διεθνή Ολυμπιακή Επιτροπή, ενθάρρυνε τον Γιανταβίντρα Σινγκ, τον Μαχαραγιά της Πατιάλα και τον τότε πρόεδρο της Ινδικής Ολυμπιακής Ομοσπονδίας (IOΟ), να επικοινωνήσουν με τους συμμετέχοντες στις συνεδριάσεις για την ίδρυση της Ομοσπονδίας Ασιατικών Αγώνων. Η πρόταση δεν αναγνωρίστηκε από ορισμένους εκπροσώπους και οι υπόλοιποι, οι οποίοι ενέκριναν, αρνήθηκαν να δεσμευτούν.
Τον Ιούλιο του 1947, η ΔΟΕ, η οποία αρχικά υποστήριζε τη διοργάνωση των Αγώνων, παραιτήθηκε της υποστήριξής της για άγνωστους λόγους. Ο Σοντχί βρήκε μια εναλλακτική λύση. Αντί να διοργανώσει μια πολυαθλητική διοργάνωση, για την οποία χρειαζόταν την έγκριση της IOΟ, επέλεξε ένα πρωτάθλημα μεμονωμένου γεγονότος με τίτλο «Ασιατικό Πρωτάθλημα Στίβου - μία διοργάνωση με αθλήματα στίβου. Ο Σοντχί, ο οποίος ήταν επίσης πρόεδρος της Ινδικής Ερασιτεχνικής Ομοσπονδίας Στίβου (ΙΕΟΣ) (τώρα Ινδική Ομοσπονδία Στίβου), έλαβε τη συναίνεση της ομοσπονδίας τον Φεβρουάριο του 1948. Ο Γιανταβίντρα, κατόπιν αιτήματος του Σοντχί, έγινε πρόεδρος της οργανωτικής επιτροπής για το Πρωτάθλημα και ο Σοντχί ανέλαβε τη θέση του προέδρου. Στις αρχές Ιουλίου, στάλθηκαν επίσημες προσκλήσεις σε διάφορες ασιατικές χώρες, με την επιστολή της ΙΕΟΣ. Αλλά η απάντηση δεν ήταν θετική, καθώς υπήρχε μια σύγκρουση προγραμματισμού με τους Θερινούς Ολυμπιακούς Αγώνες του 1948, οι οποίοι είχαν προγραμματιστεί από τις 29 Ιουλίου.
Συνάντηση στο Λονδίνο
Κατά τη διάρκεια των Ολυμπιακών Αγώνων του 1948, ο Σοντχί πραγματοποίησε μία συνάντηση στις 8 Αυγούστου 1948, στο ξενοδοχείο Mount Royal στο Λονδίνο. Οι προσκλήσεις στάλθηκαν σε όλες τις ασιατικές Εθνικές Ολυμπιακές Επιτροπές που ήταν παρούσες στο Λονδίνο εκείνη την εποχή. Διευθυντές της Κορέας, της Κίνας, των Φιλιππίνων, της Σιγκαπούρης, της Βιρμανίας, της Κεϋλάνης, της Ινδίας, του Πακιστάν, του Αφγανιστάν, του Ιράν, του Ιράκ, του Λιβάνου και της Συρίας κλήθηκαν για τη συνάντηση, αλλά μόνο εκπρόσωποι από τη Βιρμανία, την Κεϋλάνη, την Κίνα, την Ινδία, τις Φιλιππίνες και την Κορέα παρευρέθηκαν. Ο Σοντχί υπέβαλε δύο προτάσεις: πρώτον, τη διοργάνωση ενός Ασιατικού Πρωταθλήματος Στίβου το Φεβρουάριο του 1949 στο Νέο Δελχί και δεύτερον, την ίδρυση της Ομοσπονδίας Ασιατικών Αγώνων, βάσει του μοντέλου της ΔΟΕ. Ο ιδρυτής της Ερασιτεχνικής Ομοσπονδίας Στίβου των Φιλιππίνων και το πρώτο μέλος της Διεθνούς Ολυμπιακής Επιτροπής των Φιλιππίνων, Χόρχε Μπ. Βάργκας, υποστήριξε ένθερμα τη δεύτερη πρόταση και η πρώτη πρόταση έγινε δεκτή από τους παρευρισκόμενους με μια τροπολογία. Για την περαιτέρω ανάπτυξη της ομοσπονδίας, αποφασίστηκε η διεξαγωγή συνάντησης κατά τη διάρκεια του Πρωταθλήματος στο Νέο Δελχί τον Φεβρουάριο του 1949, και μια υποεπιτροπή, αποτελούμενη από εκπροσώπους από τέσσερα έθνη, ορίστηκε για τη σύνταξη του συντάγματος και των διατάξεων της ομοσπονδίας.
Συνάντηση στο Δελχί
Το Ασιατικό Πρωτάθλημα Στίβου δεν πραγματοποιήθηκε λόγω «άστατων συνθηκών» και οικονομικών δυσκολιών των συμμετεχόντων εθνών, αλλά οργανώθηκε μια συνάντηση στην Πατιάλ του Δελχί, μεταξύ των εκπροσώπων εννέα ασιατικών εθνών, στις 12 και 13 Φεβρουαρίου 1949. Στη συνάντηση συμμετείχαν εκπρόσωποι του Αφγανιστάν, της Βιρμανίας, της Κεϋλάνης, της Ινδίας, της Ινδονησίας, του Νεπάλ, του Πακιστάν, των Φιλιππίνων και της Ταϊλάνδης. Το προσχέδιο του συντάγματος, που παρουσιάστηκε από την υποεπιτροπή, αναθεωρήθηκε και πάλι σύμφωνα με τον Ολυμπιακό Χάρτη - το Σύνταγμα της Διεθνούς Ολυμπιακής Επιτροπής - και πιστοποιήθηκε. Για να αποφευχθεί η ασάφεια που δημιουργείται από την κυριολεκτική έννοια του όρου «αθλητική», η υποεπιτροπή διόρθωσε τον πρωταρχικά προτεινόμενο τίτλο της ομοσπονδίας από την Ασιατική Ερασιτεχνική Αθλητική Ομοσπονδία στην Ομοσπονδία Ασιατικών Αγώνων. Το Αφγανιστάν, η Βιρμανία, η Ινδία, το Πακιστάν και οι Φιλιππίνες έγιναν τα πρώτα πέντε μέλη της Ομοσπονδίας Ασιατικών Αγώνων μετά την υπογραφή του συντάγματος στους πλήρους όρους του. Οι άλλοι τέσσερις παρευρισκόμενοι το υπέγραψαν, αλλά χρειάζονταν ακόμη την επικύρωση από τις κυβερνήσεις τους ή τις Εθνικούς Αθλητικές Ομοσπονδίες τους. Η ομοσπονδία εξέλεξε τον Γιανταβίντρα Σινγκ ως πρόεδρο, τον Χόρχε Μπ. Βάργκας ως αντιπρόεδρο και τον Γκουρού Ντατ Σοντχί ως ταμία.
Παραπομπές
Κατηγορία:Ασιατικοί Αγώνες Κατηγορία:Αθλητικοί οργανισμοί που ιδρύθηκαν το 1948 Κατηγορία:Αθλητικοί οργανισμοί που καταργήθηκαν το 1981
Λιμνοθάλασσα Κλείσοβας
Βρίσκεται εντός του τμήματος της λιμνοθάλασσας Μεσολογγίου, που φέρει το ίδιο όνομα, δηλαδή Λιμνοθάλασσα Κλείσοβας.
Η λιµνοθάλασσα της Κλείσοβας βρίσκεται σε γεωγραφικό πλάτος µεταξύ 38°18’ και 38°22’ και γεωγραφικό µήκος µεταξύ 20°26’ και 21°29’ και αποτελεί το νοτιο-ανατολικό άκρο του ευρύτερου οικοσυστήματος της Λιµνοθάλασσας του Μεσολογγίου-Αιτωλικού, καλύπτοντας µία έκταση 2.500 εκταρίων περίπου. Λόγω της κατασκευής οδικού δρόµου από το Μεσολόγγι προς την Τουρλίδα το 1885, η Λιµνοθάλασσα της Κλείσοβας διαχωρίζεται από το υπόλοιπο οικοσύστημα.
Ιστορικά στοιχεία
Εδώ διεξήχθη το 1826 η Μάχη της Κλείσοβας.
Εξωτερικοί σύνδεσμοι
Κατηγορία:Λιμνοθάλασσες της Αιτωλοακαρνανίας Κατηγορία:Νομός Αιτωλοακαρνανίας Κατηγορία:Δήμος Ιεράς Πόλεως Μεσολογγίου
La vache qui rit
Το La vache qui rit (Η αγελάδα που γελά) είναι τρίγωνο τυρί Γαλλικής προέλευσης το οποίο παράγει η εταιρεία Fromageries Bel απ' το 1865.
Ο Λεόν Μπελ κατοχύρωσε στη Γαλλία το σήμα της αγελάδας που γελά το 1921, ήταν μάλιστα αυτός που έκανε το πρώτο σχέδιο.
Παραπομπές
Κατηγορία:Τυριά
ΟΕ Ενγκορντάνι
Η  Ουνιό Εσπορτίβα Ενγκορντάνι  (καταλανικά:Unió Esportiva Engordany ) είναι ποδοσφαιρικό σωματείο της Ανδόρρας που εδρεύει στην πόλη Εσκάλντες-Ενγκορντάνι. Ο σύλλογος ιδρύθηκε το 1980 και παίζει στην πρώτη κατηγορία τού πρωταθλήματος ποδοσφαίρου τής Ανδόρρας, την Πριμέρα Ντιβιζιό.
Ιστορία
Η Ουνιό Εσπορτίβα Ενγκορντάνι ιδρύθηκε το 1980 και η επίσημη εγγραφή του συλλόγου έγινε στις 28 Ιανουαρίου 1981. Το 2001 έγινε μέλος της Ομοσπονδίας Ποδοσφαίρου της Ανδόρρας και ξεκίνησε να αγωνίζεται στη δεύτερη ποδοσφαιρική κατηγορία της Ανδόρρας, την Σεγόνα Ντιβιζιό. Το 2003 τερμάτισε πρώτη και προβιβάστηκε στη πρώτη κατηγορία, την Πριμέρα Ντιβιζιό, για να υποβιβαστεί όμως την αμέσως επόμενη χρονιά. Την σεζόν 2013/14 κατάφερε πάλι να ανέβει κατηγορία, όπου παραμένει μέχρι σήμερα.
Η σημαντικότερη επιτυχία της ομάδας μέχρι στιγμής ήταν η κατάκτηση του Κόπα Κονστιτουθιό (Κύπελλο ποδοσφαίρου Ανδόρρας το 2019, έχοντας αποκλείσει στον τελικό την ΦΚ Σάντα Κολόμα με 2-0. Όσον αφορά το πρωτάθλημα της χώρας, σημαντικότερη επιτυχία ήταν η κατάκτηση της δεύτερης θέσης της Πριμέρα Ντιβιζιό την περίοδο 2017/18, τερματίζοντας μόνο μ'ένα βαθμό διαφοράς από την πρωταθλήτρια ΦΚ Σάντα Κολόμα.
Παραπομπές
Κατηγορία:Ποδοσφαιρικές ομάδες Ανδόρρας Κατηγορία:Ιδρύσεις αθλητικών συλλόγων το 1980
Αρχαιολογικό Μουσείο Κιλκίς
Το Αρχαιολογικό Μουσείο Κιλκίς λειτουργεί από το 1972 και συγκεντρώνει στις αίθουσές του τα διάφορα ευρήματα του νομού, που προέρχονται από παραδόσεις ιδιωτών, καθώς και από τις συστηματικές ανασκαφές των τελευταίων ετών.
Ιστορικό
Το υφιστάμενο κτήριο του μουσείου περιλαμβάνει τρεις αίθουσες με διάφορα ευρήματα της προϊστορικής περιόδου και της πρώιμης εποχής του Σιδήρου, ανασκαφικά ευρήματα από τον αρχαιολογικό χώρο του νεκροταφείου της εποχής του Σιδήρου του Παλιού Γυναικόκαστρου, καθώς και ευρήματα ιστορικών χρόνων από την καθημερινή ζωή των πόλεων Ευρωπού και Παλατιανού. Το σημαντικότερο έκθεμα είναι ο μοναδικός στη Βόρεια Ελλάδα Κούρος της αρχαίας Ευρωπού του 6ου π.Χ. αιώνα. Επίσης, έχει και εξωτερικό χωρο όπου φιλοξενούνται επιγραφές και πολλά άλλα εκθέματα.
Το Μουσείο λειτουργεί Τρίτη-Κυριακή από 8:30 ως 15:00 και διαθέτει υποδομές πρόσβασης για τα άτομα με ειδικές ανάγκες.
Περιγραφή
ΠΡΟΘΑΛΑΜΟΣ
Σε δύο προθήκες εκτίθενται ευρήματα της προϊστορικής περιόδου από τις ανασκαφές των άγγλων αρχαιολόγων Casson και Heurtley στην Τσαουσίτσα και το Αξιοχώρι, καθώς και τυχαία ευρήματα - ειδώλια, λίθινα εργαλεία και περίαπτα - από τους οικισμούς Πεδινού, Γαλλικού και Αξιούπολης.
ΑΙΘΟΥΣΑ 1
Εκτίθεται κυρίως κεραμική της πρώιμης εποχής του Σιδήρου. Πρόκειται για τεφροδόχα αγγεία που αποκαλύφθηκαν στα νεκροταφείο των περιβόλων του Παλιού Γυναικόκαστρου (1000-700 π.Χ.), Στις προθήκες της αίθουσας εκτίθενται κτερίσματα που περιείχαν τα τεφροδόχα αγγεία - χάλκινα κοσμήματα και σιδερένια όπλα, ανάλογα με το φύλο του νεκρού. Στην αίθουσα υπάρχουν επίσης αναπαραστάσεις ταφικού περιβόλου και εξέδρας.
ΑΙΘΟΥΣΑ 2
Εκτίθενται γλυπτά, επιγραφές και επιτύμβιες στήλες ελληνιστικών και ρωμαϊκών κυρίως χρόνων. Ανάμεσά τους ξεχωρίζουν ο κούρος της αρχαίας Ευρωπού, του τέλους του 6ου αι. π.Χ., και τα τέσσερα μνημειακά αγάλματα από το ηρώο στα Παλατιανό (τέλη 1ου-αρχές 2ου αι. μ.Χ.). Στις προθήκες της αίθουσας είναι εκτεθειμένα πήλινα ειδώλια, αγγεία και κοσμήματα, κυρίως από ανασκαφές. Αξιόλογο είναι το χάλκινο κράνος από το Χωρύγι καθώς και τα πήλινα πλακίδια που εικονίζουν γυναικείες μορφές και προέρχονται από κιβωτιόσχημο τάφο της περιοχής Φιλυρίας, ελληνιστικών χρόνων.
Παραπομπές
Αρχαιολογικο Μουσειο Κιλκις
Άθενς (Μέιν)
Η Άθενς (αγγλικά: Athens, Maine, προέρχεται από την ελληνική λέξη Αθήνα) είναι μια μικρή πόλη στην κομητεία Σόμερσετ (Somerset County) της πολιτείας Μέιν των ΗΠΑ. Στην απογραφή του 2000 είχε 847 κατοίκους, από τους οποίους το 12% έχει ελληνικές ρίζες.
Γεωγραφία
Σύμφωνα με το Γραφείο Απογραφών των ΗΠΑ, η πόλη έχει συνολική έκταση 112,7 τ.χλμ., από τα οποία σχεδόν όλα είναι χερσαία έκταση και μόλις 0,1 τ.χλμ. είναι υδάτινη έκταση.
Δημογραφικά στοιχεία
Αναφέρεται ως η πόλη των ΗΠΑ με την υψηλότερη αναλογία πληθυσμού με ελληνική καταγωγή. Όμως, η αναλογία αυτή ήταν μόλις 12% στην απογραφή του 2000.
Το μέσο μέγεθος ανά νοικοκυριό ήταν 2,52 άτομα, ενώ η μέση οικογένεια είχε 2,92 άτομα. Η μέση ηλικία των κατοίκων ήταν 37 έτη. Το μέσο εισόδημα ανά νοικοκυριό ήταν 24.813 δολάρια και ανά οικογένεια 32.841 δολάρια. Περίπου το 17% των οικογενειών και το 22,9% του πληθυσμού βρισκόταν κάτω από το όριο φτώχειας. Από αυτούς το 28,9% ήταν κάτω των 18 ετών και το 12% άνω των 65.
Εξωτερικοί σύνδεσμοι
Κατηγορία:Πόλεις του Μέιν
Σμήνος Πεταλούδα
Ιστορικό
Το Μεσιέ 6 ανακαλύφθηκε από τον Τζοβάνι Μπατίστα Οντιέρνα πριν το 1654, αλλά η ανακάλυψή του έμεινε άγνωστη. Ο Φιλίπ Λοΐς ντε Σεζώ το ανακάλυψε ανεξάρτητα το 1745 ή το 1746. Όμως, ο Robert Burnham Jr έχει προτείνει ότι ο πρώτος που το παρατήρησε ήταν ο Πτολεμαίος, ενώ κοιτούσε το γειτονικό Μεσιέ 7, πράγμα αμφίβολο, καθώς δεν αναφέρει το Μεσιέ 6. Ο Σαρλ Μεσιέ το προσέθεσε στον κατάλογό του το 1764.
Χαρακτηριστικά
Το Μεσιέ 6 αποτελείται από 80 μέλη και έχει διάμετρο περίπου 12 έτη φωτός. Η ηλικία του σμήνους είναι περίπου 100 εκατομμύρια έτη. Τα περισσότερα μέλη του σμήνους είναι νεαροί γαλάζιοι αστέρες φασματικού τύπου Β, όμως το λαμπρότερο μέλος είναι ένας πορτοκαλί γίγαντας με φασματικό τύπο Κ, ο BM Σκορπιού, ο οποίος δημιουργεί μία έντονη αντίθεση με τους μπλε γείτονές του στις έγχρωμες φωτογραφίες. Ο BM Scorpii είναι ένας ημιπεριοδικός μεταβλητός αστέρας, του οποίου το φαινόμενο μέγεθος ποικίλλει μεταξύ +5,5 και +7,0. Αυτό έχει ως αποτέλεσμα και η συνολική λαμπρότητα του σμήνους να μεταβάλλεται. Οι υπόλοιποι φωτεινοί αστέρες έχουν φασματικό τύπο Β4 με Β8.
Εξωτερικοί σύνδεσμοι
Κατηγορία:Ανοικτά σμήνη 06 6405 Κατηγορία:Σκορπιός (αστερισμός)
Διελκυστίνδα στους Ολυμπιακούς Αγώνες
Ιστορικές πληροφορίες
Η διελκυστίνδα αποτελούσε ένα παλιό παραδοσιακό αγώνισμα και μπήκε στο πρόγραμμα των Ολυμπιάδων το 1900 στο Παρίσι. Ως το 1908 κάθε χώρα μπορούσε να στέλνει περισσότερες από μια ομάδες και επομένως να κερδίσει πάνω από ένα μετάλλιο στην ίδια ολυμπιάδα. Π.χ. το 1904 στο Σεντ Λούις και το 1908 στο Λονδίνο και τα τρία μετάλλια κατακτήθηκαν από την ίδια χώρα. Το 1904 από τις ΗΠΑ και το 1908 από τη Μεγάλη Βρετανία.
Η διελκυστίνδα θεωρείτο περισσότερο παιχνίδι πάρα άθλημα και δεν έγινε ποτέ ιδιαίτερα δημοφιλής. Η συμμετοχή στις Ολυμπιάδες ήταν μικρή και συχνά έπαιρναν μέρος αθλητές άλλων αθλημάτων (π.χ. ρίπτες, παλαιστές, αρσιβαρίστες). Το 1900 συμμετείχαν μόνο δύο ομάδες, εκ των οποίων η μια μικτή από αθλητές της Δανίας και Σουηδίας κάτι που επιτρεπόταν τότε από τη Δ.Ο.Ε.. Το 1904 έλαβαν μέρος έξι ομάδες, από τις οποίες οι τέσσερις ήταν από τις ΗΠΑ. Το 1908 από τις πέντε ομάδες, οι τρεις ήταν βρετανικές. Το 1912 μετείχαν μόνο δύο ομάδες και το 1920 πέντε. Μετά το 1920 αποφασίστηκε να μην περιληφθεί ξανά στο ολυμπιακό πρόγραμμα, λόγω του περιορισμένου ενδιαφέροντος.
Το άθλημα διεξήχθη και στη Μεσοολυμπιάδα 1906 στην Αθήνα.
Ελληνική παρουσία
Η διελκυστίνδα ήταν αρκετά δημοφιλής στην Ελλάδα και διεξαγόταν τόσο στους πανελλήνιους αγώνες στίβου, όσο και σε άλλες διοργανώσεις, όπως ήταν οι Πανιώνιοι Αγώνες.
Στην Ολυμπιάδα του 1904 η Ελλάδα συμμετείχε με την ομάδα του Πανελλήνιου Γ.Σ. Ηττήθηκε από την αμερικανική ομάδα του Σεντ Λούις και κατέλαβε την πέμπτη θέση. Την ομάδα αποτελούσαν οι αθλητές: Νικόλαος Γεωργαντάς, Περ. Κακούσης, Δημ. Δημητρακόπουλος, Αν. Γεωργόπουλος και Β. Μέταλος
Στη Μεσοολυμπιάδα του 1906 κατέκτησε το ασημένιο μετάλλιο. Την ομάδα αποτελούσαν οι: Σπυρίδων Λάζαρος, Κωνσταντίνος Λάζαρος, Κωνσταντίνος Παρνασσάς, Αντώνιος Τσίτας, Σπυρίδων Βέλλας, Βασίλειος Ψάχος, Γεώργιος Ψάχος, Γεώργιος Παπαχρήστου και Παναγιώτης Τριβουλίδας.
Παραπομπές
Διελκυστίνδα
Tabulae Iliacae
δεξιά|μικρογραφία|230x230εσ| Tabula Iliaca Capitolina, Ρωμαϊκό έργο τέχνης, 1ος αιώνας Οι Tabulae Iliacae ("Ιλιαδικοί πίνακες", "Ιλιακοί πίνακες", ενικός Tabula Iliaca ) είναι συλλογή από 22 λίθινες πλάκες ( πίνακες ), κυρίως από μάρμαρο, με ανάγλυφα που απεικονίζουν σκηνές από την ελληνική επική ποίηση, ιδιαίτερα της Ιλιάδας και του Τρωικού πολέμου. Ανάγονται όλοι στην πρώιμη αυτοκρατορική εποχή και φαίνεται ότι προέρχονται από δύο ρωμαϊκά εργαστήρια, το ένα από τα οποία φαίνεται πως ικανοποιούσε πελατεία με πιο μετριοπαθείς φιλοδοξίες. δεξιά|μικρογραφία| Μια Tabula Iliaca από το [[Εθνικό Μουσείο της Βαρσοβίας, αποκαλούμενη "Tabula Rondanini"]]
Περιγραφή των πινάκων
Ο όρος χρησιμοποιείται συμβατικά για είκοσι ένα μαρμάρινους πίνακες σκαλισμένους σε πρόστυπο ανάγλυφο σε μικροσκοπικά ορθογώνια, με επιγραφές που συνήθως περιβάλλουν το μεγαλύτερο κεντρικό ανάγλυφο και σύντομα εγχάρακτα κείμενα στον εμπροσθότυπο. Λίγα μπορούν να ειπωθούν για τα μεγέθη τους, αφού κανένα δε σώζεται πλήρες. Φαίνεται ότι ο μεγαλύτερος ορθογώνιος πίνακας είναι 25 x 42 εκ. Οι σκηνές του περιθωρίου στα άκρα, όπου μπορούν να εντοπιστούν, προέρχονται σε μεγάλο βαθμό από τον Επικό Κύκλο. Οι ένδεκα από τις μικρές μαρμάρινες πινακίδες είναι μικρές εικονογραφικές αναπαραστάσεις του Τρωικού Πολέμου, που απεικονίζουν επεισόδια από την Ιλιάδα, συμπεριλαμβανομένων δύο κυκλικών στην Ασπίδα του Αχιλλέα. Άλλοι έξι πίνακες απεικονίζουν την άλωση του Ιλίου (Ιλίου πέρσιν). Στην πίσω όψη του πίνακα του Βοργία (borgia tabula) υπάρχει ένας κατάλογος τίτλων και συγγραφέων επικών έργων, με στιχομετρία, κατάλογος δηλαδή με τον αριθμό των γραμμών σε κάθε έπος. Αν και οι πίνακες προκάλεσαν μεγάλο ενδιαφέρον, ο W. McLeod έδειξε ότι δεν αντιπροσωπεύει την παράδοση της ελληνιστικής λογιοσύνης. Σε κάθε περίπτωση που τα γεγονότα μπορούν να ελεγχθούν με τον αποδεκτό κανόνα, ο συντάκτης του πίνακα του Βοργία κατά την άποψή του σφάλλει, επικαλούμενος ένα κατά τα άλλα μη επιβεβαιωμένο ποίημα, το Δαναΐδες, αποδίδοντας νέο ποίημα στον Αρκτίνο. Ο McLeod προτείνει λογοτεχνική παραποίηση, σχεδιασμένη για να εντυπωσιάσει τους νεόπλουτους Ρωμαίους. Ο Nicholas Horsfall θεωρεί ότι ο "συνδυασμός λάθους και πολυμάθειας" έχει σχεδιαστεί για να εντυπωσιάσει πρόθυμους νεομορφωμένους καταναλωτές πολιτισμού με επιδεικτικές, αλλά ψευδείς αποδείξεις της πολυμάθειάς τους. "Ο πίνακας του Βοργία είναι προσποίηση γραμματισμού για τους αγράμματους", συμπεραίνει ο McLeod. Ο M. Squire, στο "The Iliad in a Nutshell: Visualizing Epic on the Tabulae Iliacae" (Oxford; and New York Oxford University Press, 2011), που αναθεωρήθηκε στο "BMCR" βλέπει σε όλα αυτά ένα πιο ραφιναρισμένο προϊόν.
Tabula Iliaca Capitolina
Ένα από τα πληρέστερα παραδείγματα που σώζονται είναι η Tabula Iliaca Capitolina, η οποία ανακαλύφθηκε γύρω από τις Bovillae, κοντά στη Ρώμη. O Πίνακας χρονολογείται από την περίοδο του Αυγούστου, γύρω στο 15 ΠΚΕ. Τα γλυπτά απεικονίζουν πολλές σκηνές του Τρωικού Πολέμου, με λεζάντες, συμπεριλαμβανομένης της εικόνας του Αινεία να σκαρφαλώνει σε ένα πλοίο μετά τη λεηλασία της Τροίας. Η λεζάντα του σκαλίσματος αποδίδει την απεικόνισή του σε ένα ποίημα του Στησίχορου τον 6ο αιώνα ΠΚΕ, αν και υπήρξε πολύς επιστημονικός σκεπτικισμός από τα μέσα του 19ου αιώνα. Ο Άτλας των Κλασικών Αρχαιοτήτων του Theodor Schreiber (1895) περιελάμβανε λεπτομερή περιγραφή του πίνακα ριγραπεφή με γραμμικά σχέδια. Η Tabula Iliaca Capitolina βρίσκεται αυτή τη στιγμή στα Μουσεία Καπιτωλίου στη Ρώμη.
Πινακοθήκη του Μοντέρνου (Μόναχο)
thumb|Πινακοθήκη του Μοντέρνου, η κεντρική ροτόντα thumb|180px|συλλογή Design Η Πινακοθήκη του Μοντέρνου (Pinakothek der Moderne) ονομάζεται το σύγχρονο μουσείο τέχνης που βρίσκεται στο κέντρο της πόλης του Μονάχου στη Γερμανία. Μαζί με την Παλαιά Πινακοθήκη (Alte Pinakothek), τη Νέα Πινακοθήκη (Neue Pinakothek) και το Λένμπαχχαους (Lenbachhaus) αποτελεί το ζωγραφικό τμήμα της «Kunstareal» («περιοχής τέχνης») του Μονάχου.
Το κτίριο
Σχεδιασμένο από τον Γερμανό αρχιτέκτονα Στέφαν Μπράουνφελς (Stephan Braunfels), εγκαινιάστηκε τον Σεπτέμβριο του 2002 μετά από επτά έτη κατασκευής. Η ευθύγραμμη πρόσοψη, όπου δεσπόζει το λευκό και το γκρίζο σκυρόδεμα, διακόπτεται από τα μεγάλα παράθυρα και τις στήλες. Κάθε μια από τις τέσσερις γωνίες του κτιρίου, που συνδέονται με την κεντρική ροτόντα, αφιερώνεται σε μια ειδική συλλογή. Το μουσείο διαιρείται, έτσι σε τομείς τέχνης (Kunst), αρχιτεκτονικής (Architektur), Βιομηχανικού σχεδιασμού (Design) και γραφικών εργασιών σε χαρτί (Graphik).
Παραπομπές
Κατηγορία:Μουσεία τέχνης στη Γερμανία Κατηγορία:Μοντέρνα τέχνη Κατηγορία:Μόναχο Μοντερνου Μοναχου
Κωνσταντίνος Μπαρμπαρούσης
Ο Κωνσταντίνος Μπαρμπαρούσης (Μαχαιράς Αιτωλοακαρνανίας, 30 Οκτωβρίου 1980) είναι Έλληνας πολιτικός. Διετέλεσε βουλευτής του Ελληνικού Κοινοβουλίου από τον Μάιο του 2012 έως τον Ιούλιο του 2019 του κόμματος της Χρυσής Αυγής, καταδικασμένος με πρωτόδικη απόφαση για τη συμμετοχή του σε αυτή. Τώρα είναι στέλεχος του Εθνικού Κόμματος - Έλληνες.
Βιογραφικά στοιχεία
Γεννήθηκε στο χωριό Μαχαιράς του Δήμου Ξηρομέρου στο νομό Αιτωλοακαρνανίας. Έχει τελειώσει το Τεχνικό Λύκειο με την ειδικότητα του Ηλεκτρολόγου και εργάζεται σαν αγρότης και κτηνοτρόφος. Είναι παντρεμένος και έχει τέσσερα παιδιά.
Δικαστικές υποθέσεις
Από το 2012 μέχρι σήμερα έχει δικαστεί για μία σειρά ποινικών αδικημάτων που αφορούν την εμπλοκή του στη νεοναζιστική ομάδα της Χρυσής Αυγής. Συγκεκριμένα το 2014 του επιβλήθηκε πρόστιμο 20.000 ευρώ, κατ' οίκον περιορισμός και απαγόρευση εξόδου από τη χώρα για τα κακουργήματα της ένταξης και διεύθυνσης εγκληματικής οργάνωσης. Πρόκειται για την δικαστική διερεύνηση που ακολούθησε μετά τη δολοφονία του Παύλου Φύσσα.
Αντίστοιχα, το 2014 δικάστηκε για παράνομη βία, απρόκλητη φθορά, αντιποίηση αρχής και παραβίαση του νόμου περί φυλετικών διακρίσεων, αλλά τελικώς αθωώθηκε για τα επεισόδια που προκάλεσε μαζί με άλλα μέλη της Χρυσής Αυγής στη λαϊκή αγορά του Μεσολογγίου. Επίσης, ο προσωπικός του φρουρός φερόταν να εμπλέκεται στην υπόθεση και του επιβλήθηκε ποινή φυλάκισης 13 μηνών.
Τον Σεπτέμβριο του 2019, καταδικάστηκε σε τέσσερις μήνες στη φυλακή για τους πυροβολισμούς που είχαν σημειωθεί στην κηδεία του χουντικού πραξικοπηματία Νικόλαου Ντερτιλή το 2013.
Δημόσιο κάλεσμα σε πραξικόπημα
Στις 15 Ιουνίου 2018 από το βήμα της Βουλής με αφορμή την αντιπαράθεση μεταξύ Χρυσής Αυγής και της κυβέρνησης ΣΥΡΙΖΑ σχετικά με το Μακεδονικό, κάλεσε δημόσια τον Ελληνικό στρατό να συλλάβει τον Πρωθυπουργό και τον Πρόεδρο της Δημοκρατίας και τον Υπουργό Εθνικής Άμυνας. Εν συνεχεία ζήτησε και τον αποκεφαλισμό του πρωθυπουργού της χώρας και άλλων μελών της κυβέρνησης του Αλέξη Τσίπρα με τη φράση «τα κεφάλια σας στις Πρέσπες» (τον τόπο όπου προγραμματιζόταν η υπογραφή της συμφωνίας). Η ομιλία του χειροκροτήθηκε από όσους βουλευτές του κόμματος ήταν στην Βουλή εκείνη τη στιγμή.
Με αφορμή τις δηλώσεις αυτές, ο πρόεδρος της ΚΟ της Χρυσής Αυγής Νίκος Μιχαλολιάκος ανακοίνωσε την οριστική διαγραφή του βουλευτή με επιστολή στον Πρόεδρο της Βουλής. Ο εισαγγελέας έδωσε παραγγελία για κατεπείγουσα έρευνα ως προς την τέλεση των αδικημάτων της εσχάτης προδοσίας και των προπαρασκευαστικών πράξεων εσχάτης προδοσίας ζητώντας να κινηθεί σε βάρος του βουλευτή η αυτόφωρη διαδικασία.
Το απόγευμα της ίδιας μέρας ο Μπαρμπαρούσης ανακάλεσε τις δηλώσεις του, αρνούμενος ότι είχε πρόθεση να αμφισβητήσει τη συνταγματική νομιμότητα. Κατηγόρησε την κυβέρνηση για εκμετάλλευση και παρερμηνεία, ενώ χαρακτήρισε γελοίο τον ισχυρισμό ότι η δήλωσή του συνιστά προπαρασκευαστική ενέργεια για κατάλυση του πολιτεύματος. Την ίδια νύχτα διέφυγε της συλλήψεως μετά από καταδίωξη υψηλής ταχύτητας υπό καταρρακτώδη βροχή στην Ολυμπία Οδό, στην διάρκεια της οποίας, μάλιστα, φαίνεται πως επιχείρησε να παρασύρει τροχονόμους που προσπάθησαν να τον σταματήσουν. Για τις πράξεις του αυτές σχηματίστηκε ξεχωριστή δικογραφία.
Συνελήφθη στις 18 Ιουνίου από την αντιτρομοκρατική υπηρεσία στην Πεντέλη και αφέθηκε ελεύθερος στις 21 Ιουνίου, αφού του επιβλήθηκαν εγγύηση 30.000 ευρώ, απαγόρευση εξόδου από τη χώρα και εμφάνιση στο αστυνομικό τμήμα της περιοχής του τρεις φορές τον μήνα.
Τον Ιανουάριο του 2019 ο Μπαρμπαρούσης έγινε πάλι δεκτός στην ΚΟ της Χρυσής Αυγής μέχρι την αποχώρηση του.
Σοσιαλδημοκρατικό Κόμμα της Κροατίας
Το Σοσιαλδημοκρατικό Κόμμα της Κροατίας (κροατ. Socijaldemokratska partija Hrvatske) είναι Κροατικό πολιτικό κόμμα και το μεγαλύτερο κόμμα της κεντροαριστεράς στη χώρα. Είναι το ένα από τα δύο μεγαλύτερα σύγχρονα πολιτικά κόμματα της χώρας μαζί με την κεντροδεξιά Κροατική Δημοκρατική Ένωση. Το κόμμα είναι το μεγαλύτερο του κυβερνώντος Συνασπισμού Κουκουρίκου.
Το κόμμα βρέθηκε για πρώτη φορά στην κυβέρνηση ύστερα από τις εκλογές του 2000 και σχημάτισε κυβέρνηση συνεργασίας με επικεφαλής τον Ίβιτσα Ράτσαν. Αφότου έχασε τις εκλογές του 2003, το κόμμα βρέθηκε στην αντιπολίτευση όπου και παρέμεινε μέχρι τις εκλογές του 2011, όπου το κόμμα κέρδισε 61 από τις συνολικά 151 έδρες του Κοινοβουλίου της Κροατίας, καθιστώντας το ως το μεγαλύτερο κόμμα στο κοινοβούλιο. Ο ηγέτης του κόμματος Ζόραν Μιλάνοβιτς διετέλεσε πρωθυπουργός της Κροατίας μέχρι τις 22 Ιανουαρίου 2016.
Εξωτερικοί σύνδεσμοι
Κατηγορία:Κροατικά πολιτικά κόμματα Κατηγορία:Σοσιαλδημοκρατικά κόμματα
Γιάλοβα
Η Γιάλοβα (αρχ. ελλ. Ελενούπολις) είναι ιστορική πόλη και λιμένας της νότιας ακτής της εισόδου του κόλπου της Νικομήδειας (σημερινής Ιζμίτ), στη ΝΑ. ακτή της θάλασσας του Μαρμαρά. Σχεδόν ισαπέχει από την Νικομήδεια, (28 μίλια), και από τον λιμένα της Κωνσταντινούπολης, (27 μίλια).
Κλίμα
Η Γιάλοβα έχει οριακό μεσογειακό/υγρό υποτροπικό κλίμα (ταξινόμηση κλίματος Κέππεν: Csa/Cfa). Τα καλοκαίρια είναι μακρά, ζεστά και υγρά, ενώ οι χειμώνες είναι δροσεροί και υγροί. Οι χιονοπτώσεις είναι αρκετά συχνές μεταξύ των μηνών Δεκεμβρίου και Μαρτίου.
Γενικά
Η Γιάλοβα παλαιότερα αποτελούσε τμήμα της υποδιοίκησης Καραμουσάλ του σατζακίου της Νικομήδειας, σήμερα είναι πρωτεύουσα ομώνυμου νομού. Είναι διάσημη πόλη για τα θειούχα ιαματικά λουτρά της. Πριν την ανταλλαγή πληθυσμών του 1923 η Γιάλοβα αριθμούσε 1025 κατοίκους εκ των οποίων οι 520 ήταν Έλληνες, 275 Αρμένιοι και οι υπόλοιποι Τούρκοι. Οι Έλληνες την αποκαλούσαν επίσης και "Δρέπανο" ή "Δρεπάνι". Σήμερα αριθμεί περί τους 70.000 κατοίκους.
Ιστορία
Στη περιοχή της Ελενουπόλεως υπήρχε από την αρχαιότητα συνοικισμός που έφερε το όνομα "Πυθία" και ήταν γνωστός από την εποχή της Αργοναυτικής εκστρατείας. Στη περιοχή αυτή θεωρείται ότι συνέβησαν τα θρυλούμενα για τον Ύλα, τον φίλο του Ηρακλή που τον απήγαγαν οι Νύμφες. Οι πρώτοι κάτοικοι θεωρούσαν τον Ηρακλή προστάτη τους και διατηρούσαν ιερό προς τιμή του. Αργότερα οι αρχαίοι Βυζαντινοί εγκατέστησαν λουτρά - θέρμες - και ιερό προς τιμή του Ασκληπιού.
Κατά τους χριστιανικούς χρόνους η μητέρα του Μεγάλου Κωνσταντίνου η Ελένη κατά την επιστροφή της από την Ιερουσαλήμ επισκέφθηκε τις αρχαίες θέρμες και διέταξε την απόρριψη όλων των "ειδωλολατρικών" κτισμάτων τα οποία αντικατέστησε με θολωτές θέρμες, τα ερείπια των οποίων σώζονται μέχρι σήμερα. Τον τότε οικισμό ο Μέγας Κωνσταντίνος ονόμασε "Ελενούπολις", προς τιμή της μητέρας του κτίζοντας και ναό που αργότερα έλαβε το όνομά της. Τα ερείπια του ναού εκείνου οι Τούρκοι τ΄ αποκαλούν σήμερα "καρά κλίσα (=μαυροκκλήσι). Φέρεται δε ότι χρήση των λουτρών έκανε και ο ίδιος ο Αυτοκράτορας όταν ασθένησε με τη σημείωση ότι δεν είχε τελικά ωφεληθεί.
Επί Ιουστινιανού την Ελενούπολη επισκέφθηκε η αυτοκράτειρα Θεοδώρα με συνοδεία 4.000 προσώπων, όπου τη μετονόμασε "Σωτηρόπολη".
Στους νεότερους χρόνους τις θέρμες της Γιάλοβας επισκέφθηκε και η μητέρα του Σουλτάνου Μετζίτ συνοδευόμενη από τον Γερμανό ιατρό Μίλλιγκεν.
Επί Σουλτάνου Αμπντούλ Χαμίτ Β΄ οι παλαιές εγκαταστάσεις των λουτρών κατεδαφίστηκαν και στη θέση τους ανεγέρθηκε νέο λουτρο-θεραπευτήριο με ξενοδοχείο, καζίνο, ιδιαίτερα περίπτερα για τους πλούσιους ασθενείς καθώς και πολλοί μικροί οικίσκοι για τους άπορους. Επίσης έγινε και πλούσια δενδροφύτευση των δρόμων και διάνοιξη πλατειών. Τότε ξεκίνησε και η καθημερινή ημερήσια ατμοπλοϊκή συγκοινωνία με την Κωνσταντινούπολη.
Ο λιμένας της Γιάλοβας είναι ένας από τους σημαντικότερους εξαγωγικούς λιμένες της θάλασσας του Μαρμαρά, όπου και ένας αρκετός αριθμός ελληνικών φορτηγών πλοίων προσεγγίζει αυτόν κατ΄ έτος. Σήμερα η θαλάσσια συγκοινωνία με την Κωνσταντινούπολη εκτελείται με ταχύπλοα πορθμεία καταμαράν, τα λεγόμενα Φλάιγκ κατς, (=ιπτάμενοι καταμαράν), αντίστοιχα με τα ελληνικά πορθμεία "σούπερ φέρυ".
Εξωτερικοί σύνδεσμοι
Κατηγορία:Επαρχία Γιάλοβας Κατηγορία:Λιμένες της Τουρκίας Κατηγορία:Ασιατικές πόλεις της Τουρκίας
Όμιλος Δ Ευρωπαϊκού Πρωταθλήματος Ποδοσφαίρου 2012
Ο τετάρτος όμιλος του Ευρωπαϊκού Πρωταθλήματος Ποδοσφαίρου 2012 έλαβε χώρα από τις 11 έως τις 19 Ιουνίου 2012 στην Ουκρανία.
Γενικά στοιχεία
Ο όμιλος σχηματίστηκε από τέσσερις εθνικές ομάδες που προέκυψαν με κλήρωση: τη διοργανώτρια Ουκρανία, την Αγγλία, τη Γαλλία και τη Σουηδία.
Οι αγώνες έγιναν σε δύο γήπεδα της Ουκρανίας: στο Ολυμπιακό Στάδιο του Κιέβου και στο Ντονμπάς Αρένα του Ντόνετσκ. Στην προημιτελική φάση προκρίθηκαν Αγγλία και Γαλλία, ενώ Ουκρανία και Σουηδία αποκλείστηκαν από τη συνέχεια της διοργάνωσης.
Περιστατικά και αντιπαραθέσεις
Κατά τη δεύτερη αγωνιστική του ομίλου, στις 15 Ιουνίου, το παιχνίδι ανάμεσα στην Ουκρανία και τη Γαλλία που ξεκίνησε στις 19:00, διακόπηκε εξαιτίας έντονων βροχοπτώσεων καθώς και ενός κεραυνού. Ο διαιτητής αναγκάστηκε να διακόψει τον αγώνα στο 5ο λεπτό και να τον συνεχίσει 58 λεπτά αργότερα. Λόγω αυτής της κατάστασης, η UEFA αποφάσισε να καθυστερήσει για 15 λεπτά (στις 22:00 αντί 21:45) την έναρξη του δεύτερου αγώνα της ημέρας ανάμεσα στη Σουηδία και την Αγγλία, ώστε να μη συμπέσουν μαζί οι δύο αγώνες.
Tο παιχνίδι της τελευταίας αγωνιστικής του ομίλου (19 Ιουνίου) ανάμεσα στην Αγγλία και την Ουκρανία, χαρακτηρίστηκε από ένα "γκολ φάντασμα" του Μάρκο Ντέβιτς. Στο δεύτερο ημίχρονο του αγώνα κι ενώ η Ουκρανία έχανε με 1-0 χάρη στο γκολ του Γουέιν Ρούνεϊ, το σουτ του Ντέβιτς απομακρύνθηκε από τον Τζον Τέρι άλλα όπως φάνηκε καθαρά στα ριπλέι, ολόκληρη η μπάλα είχε περάσει τη γραμμή.
Αν και η φάση ξεκίνησε από τον Αρτέμ Μιλέφσκι που βρισκόταν σε θέση οφσάιντ, η UEFA και ο αρχηγός διαιτησίας Πιερλουίτζι Κολίνα παραδέχτηκαν την επόμενη ημέρα ότι έγινε λάθος και δεν καταλογίστηκε ένα νόμιμο γκολ υπέρ των Ουκρανών. Ο μη καταλόγισμος του γκολ άνοιξε εκ νέου τις συζητήσεις για τη χρησιμοποίηση της τεχνολογίας στη γραμμή του τέρματος.
Εξωτερικοί σύνδεσμοι
Κατηγορία:Ευρωπαϊκό Πρωτάθλημα Ποδοσφαίρου 2012
Απρέ Του
Η Απρέζ Του (Après Tout) είναι ένα χωριό της Γρενάδας. Ανήκει στην ενορία του Αγίου Δαβίδ.
Κωνσταντίνος Υψηλάντης
Ο Κωνσταντίνος Υψηλάντης (1760-1816) ήταν ηγεμόνας της Βλαχίας, ηγεμόνας της Μολδαβίας και μέγας διερμηνέας (dragoman) της Υψηλής Πύλης.
Βιογραφία
Γεννήθηκε στην Κωνσταντινούπολη και ήταν γιος του Φαναριώτη Αλέξανδρου Υψηλάντη, μεγάλου διερμηνέα της Υψηλής Πύλης και ηγεμόνα της Βλαχίας και της Αικατερίνης Μουρούζη. Μορφώθηκε στη Γερμανία και αρχικά άρχισε να οργανώνει αντιτουρκική εξέγερση στη Βλαχία. Το 1796 όμως και αφού είχε πείσει τις τουρκικές αρχές για την υπακοή του, διορίστηκε μέγας διερμηνέας, θέση στην οποία παρέμεινε μέχρι το 1799. Στις 22 Σεπτεμβρίου του 1802 ανέλαβε την ηγεμονία της Βλαχίας, την οποία όμως έχασε το 1806, λόγω της συμμετοχής του στον ρωσοτουρκικό πόλεμο -που ξέσπασε εκείνη τη χρονιά- στο πλευρό των Ρώσων.
Μετά από την καθαίρεσή του δραπέτευσε μαζί με την οικογένειά του στην Αγία Πετρούπολη, ενώ για αντίποινα, ο σουλτάνος διέταξε τον αποκεφαλισμό του πατέρα του Κωνσταντίνου, που ζούσε στην Κωνσταντινούπολη.
Τιμήθηκε πλείστες φορές από τον Τσάρο, ενώ διακρίθηκε και για τη μόρφωσή του. Είχε μεταφράσει γαλλικά συγγράμματα στα τουρκικά, ενώ είχε γράψει διάφορα ποιήματα, τα οποία όμως δεν στάθηκε δυνατόν να βρεθούν.
Λίγο πριν το θάνατό του υπέβαλε στον Ιωάννη Καποδίστρια σχετικές διπλωματικές προτάσεις περί του Σερβικού ζητήματος, τις οποίες φαίνεται ν΄ αποδέχθηκε ο δεύτερος όπου και προσπάθησε να τις προωθήσει στον Τσάρο σε αποκήρυξη της συνθήκης του Βουκουρεστίου (1812), ως προς τη Σερβία και την ανακήρυξή της σε ανεξάρτητο Βασίλειο. Απεβίωσε στο Κίεβο το 1816.
Οικογένεια
Ο Κωνσταντίνος Υψηλάντης νυμφεύτηκε αρχικά την Ραλλού Καλλιμάχη, κόρη του Αλεξάνδρου πρίγκιπα της Μολδαβίας, η οποία απεβίωσε. Κόρη τους ήταν η
Αργότερα πραγματοποίησε δεύτερο γάμο, παίρνοντας ως σύζυγο την Ελισαβέτα (Σάφτα) Βακαρέσκου, κόρη ευκατάστατης οικογένειας της Βλαχίας, με την οποία απέκτησε τέκνα:
Παραπομπές
Κατηγορία:Ηγεμόνες της Βλαχίας Κατηγορία:Κυβέρνηση της Οθωμανικής Αυτοκρατορίας Κωνσταντινος
Τάσσιλο φον Σέφφερ
Ο Τάσσιλο φον Σέφφερ (γερμ. Thassilo von Scheffer, 1873-1951) υπήρξε Γερμανός ποιητής και μεταφραστής κλασικών έργων. Σε παλαιότερες ελληνικές μεταφράσεις αναφέρεται ως Θάσσιλος Φον Σάιφερ.
Βιογραφία
Γεννήθηκε στις 11 Ιουλίου 1873 στο Στάρογκαρντ της τότε Πρωσίας. Σπούδασε στα πανεπιστήμια του Στρασβούργου και του Φράιμπουργκ. Αναγορεύτηκε διδάκτωρ το 1900. Έζησε στο Μόναχο, Βερολίνο και στη Ρώμη.
Απεβίωσε στις 27 Νοεμβρίου 1951 στο Βερολίνο.
Παραπομπές
Κατηγορία:Γερμανοί ποιητές Κατηγορία:Γερμανοί φιλόλογοι Κατηγορία:Γερμανοί πανεπιστημιακοί Κατηγορία:Γερμανοί μεταφραστές
Γουλιέλμος Β΄, κόμης της Βουργουνδίας
Ο Γουλιέλμος Β΄, γαλλ. Gullaume II (1061-1125) από τον Οίκο της Ιβρέας ήταν κόμης της Βουγουνδίας & του Μακόν (1095-1125) μαζί με τον θείο του Στέφανο Α΄.
Βιογραφία
Ήταν το μόνο τέκνο του Ρενώ Β΄ κόμη της Βουργουνδίας & του Μακόν και της Ρεζίνας, κόρης και κληρονόμου του Κόνον κόμη του Όλτινγκεν (στο Μπάλε της Ελβετίας). Άλλος θείος του ήταν ο πάπας Κάλλιστος Β΄.
Το 1095 ο πατέρας του απεβίωσε στην Α΄ Σταυροφορία σε ηλικία 41 ετών.Τον διαδέχθηκε μαζί με τον θείο του Στέφανο Α΄. Το 1102 απεβίωσε και ο Στέφανος Α΄ και τον διαδέχθηκε ο γιος του Ρενώ Γ΄.
Μετά από ένα σχέδιο των βαρόνων εναντίον του, ο Γουλιέλμος Β΄ απεβίωσε το 1125. Τον διαδέχθηκε ο γιος του Γουλιέλμος Γ΄, που φονεύθηκε δύο έτη μετά σε ηλικία 17 ετών· ο Ρενώ Γ΄ έμεινε μόνος κόμης της Βουργουνδίας.
Πηγές
Κατηγορία:Οίκος της Ιβρέας
Κουμπιά (νομαρχία)
Η Κουμπιά (γαλλ: Koubia) είναι μία από τις πέντε νομαρχίες της περιφέρειας Λαμπέ στη Γουινέα. Πρωτεύουσα είναι η Κουμπιά.
Γεωγραφία
Η Κουμπιά βρίσκεται βορειοδυτικά της Γουινέας και κεντρικά του Λαμπέ. Συνορεύει στα νότια με το Τουγκουέ, στα βόρεια με το Μαλί (νομαρχία), στα δυτικά με το Λαμπέ, στα νότια με την Νταλαμπά και στα βόρεια με το Μαλί.
Δείτε επίσης
Κ
Μορν Τρανκίλ
To Μορν Τρανκίλ (Morne Tranquille) είναι ένα χωριό της Γρενάδας. Ανήκει στην ενορία του Αγίου Δαβίδ.
Δείτε επίσης
Κατηγορία:πόλεις της Γρενάδας
Επαρχία Λήμνου
Η επαρχία Λήμνου απαρτιζόταν από τα νησιά του βορειοανατολικού Αιγαίου Λήμνος και Άγιος Ευστράτιος και ανήκε στον νομό Λέσβου. Διοικητική μονάδα της επαρχίας Λήμνου ήταν το Επαρχείο Λήμνου με έδρα την Μύρινα της Λήμνου και διοικητικά όρια τα νησιά Λήμνος και Άγιος Ευστράτιος. Με τη διοικητική διαίρεση του 2011 που εφαρμόστηκε από το Σχέδιο Καλλικράτης το Επαρχείο Λήμνου καταργήθηκε και δημιουργήθηκε η Περιφερειακή Ενότητα Λήμνου στην Περιφέρεια Βορείου Αιγαίου. Και σε αυτήν ανήκουν οι Δήμος Λήμνου και ο Δήμος Αγίου Ευστρατίου.
Έπαρχοι Λήμνου
Ως το 1994 οι έπαρχοι Λήμνου διορίζονταν από τον εκάστοτε υπουργό Εσωτερικών και συνήθως άλλαζαν όταν άλλαζε η κυβέρνηση ή ο αρμόδιος υπουργός. Από το 1994 με το Σχέδιο Καποδίστριας καθιερώθηκαν οι εκλογές του β΄ βαθμού αυτοδιοίκησης και ο έπαρχος ήταν αιρετός. Σύμφωνα με το νόμο έπαρχος εκλεγόταν ο πλειοψηφών Λήμνιος σύμβουλος του νικητή συνδυασμού που εξέλεγε νομάρχη Λέσβου.
Βρατσέρα
Η Βρατσέρα ή Μπρατσέρα, από το ιταλικό Bracciera ή brazzera ήταν τύπος μικρού ιστιοφόρου πλοίου με δύο ιστούς (κατάρτια), τον πρωραίο με κλίση προς την πλώρη και τον μέγα με κλίση προς τη πρύμνη, με δύο τριγωνικά ιστία και δύο φλόκους στον πρόβολο (μπομπρέσο). Επίσης ο μέγας ιστός έφερε στο πάνω μέρος μικτό τετράγωνο ιστίο (δολωνίσκο ή κοινώς γαπιόνι).
Παλαιότερα χρησιμοποιήθηκε και ως πολεμικό πλοίο. Το όνομα θεωρείται ακόμη και ως παραφθορά του ονόματος της αρχαίας Βραττίας.
Εξωτερικοί σύνδεσμοι
Κατηγορία:Ιστιοφόρα
Βοών
Ιστορία
Χτισμένο γύρω στο 1950 π.Χ. κοντά στο Δεύτερο Καταρράκτη του Νείλου, στη δυτική όχθη του ποταμού, τα τείχη του δεν ξεπεράστηκαν επί 3.000 χρόνια. Επί 200 χρόνια βρισκόταν στα χέρια των Αιγυπτίων οι οποίοι το εγκατέλειψαν μόνο όταν, έχοντας υποστεί εισβολή στο βορρά, παραιτήθηκαν από την κατοχή της βόρειας Νουβίας.
Αρχιτεκτονική
Η Βοών ήταν προϊόν μιας εποχής αναρχίας, κατά την οποία οι τοπικοί αρχηγοί άρχισαν να προστατεύουν τα φρούρια τους με βαθιές τάφρους και ψηλά τείχη. Οι Αιγύπτιοι μηχανικοί κατασκεύασαν ένα εξωτερικό οχυρό κι ένα εσωτερικό τείχος από πληνθόλιθους, και τα δύο προστατευμένα από τάφρους. Ήταν παράλληλα εφοδιασμένα με κωνικές πολεμίστρες για την προστασία των τοξοτών. Σε περίπτωση πολιορκίας, ένας κινητός διάδρομος στη δυτική πύλη του φρουρίου ελκόταν μέσα.
Το φρούριο περιλάμβανε στρατώνες, εμπορική περιοχή και καταλύματα αξιωματικών. Επίσης, υπήρχε και ναός προς τιμήν του Ώρους, προστάτη του φρουρίου.
Σημασία
Οι βασιλείς της 12ης Δυναστείας (1991-1803 π.Χ.) επέκτειναν τα σύνορα του αιγυπτιακού κράτους περίπου 725 χιλιόμετρα πέρα από το Ασσουάν, κι έτσι οικοδομήθηκε μια σειρά ογκωδών, πλινθόκτιστων φρουρίων για την προστασία των συνόρων με τη Νουβία. Η περιοχή αυτή ήταν πλούσια σε χρυσό, και ουσιαστικά το φρούριο της Βοών εξασφάλιζε τη μεταφορά του στις αποθήκες του Φαραώ, ενώ φρόντιζε και τη μεταφορά χαλκού που εξορυσσόταν κοντά στο ίδιο το οχυρό. Επιπλέον, το φρούριο δεχόταν συχνά αιγυπτιακά πολεμικά και εμπορικά πλοία.
Εξωτερικοί σύνδεσμοι
Κατηγορία:Κάστρα της Αιγύπτου Κατηγορία:Αρχαιολογικοί τόποι στην Αίγυπτο
Τζέι Έντγκαρ Χούβερ
Ο Τζέι Έντγκαρ Χούβερ (αγγλικά: John Edgar Hoover, 1 Ιανουαρίου 1895 – 2 Μαΐου 1972) ήταν Αμερικανός αξιωματούχος των υπηρεσιών επιβολής του νόμου και ο πρώτος διευθυντής του Ομοσπονδιακού Γραφείου Ερευνών (FBI) των Ηνωμένων Πολιτειών.
Είχε διοριστεί διευθυντής του Γραφείου Ερευνών, δηλαδή του προκατόχου τού FBI, το 1924, και συνέβαλε στην ίδρυση του FBI το 1935, όπου παρέμεινε διευθυντής μέχρι και τον θάνατό του, το 1972, σε ηλικία 77 ετών. Στον Χούβερ έχει πιστωθεί η εξέλιξη του FBI ως ένας από τους μεγαλύτερους οργανισμούς καταπολέμησης  του εγκλήματος και η θέσπιση αυστηρών κριτηρίων επιλογής και εκπαίδευσης προσωπικού. Ο Χούβερ καθιέρωσε το αρχείο δακτυλικών αποτυπωμάτων με τη δημιουργία βάσης δεδομένων, ίδρυσε επιστημονικό εργαστήριο εξακρίβωσης εγκλημάτων, καθώς επίσης προχώρησε στην ίδρυση της Εθνικής Ακαδημίας του FBI.
Πρώτα χρόνια
Ο Χούβερ γεννήθηκε την Πρωτοχρονιά του 1895 στην Ουάσιγκτον από ευκατάστατη οικογένεια βρετανο-γερμανικής καταγωγής. Ο πατέρας του, Ντίκερσον Χούβερ, ήταν πετυχημένος λιθογράφος, ώσπου ένας νευρικός κλονισμός τον έστειλε σε άσυλο. Ο πρόωρος θάνατος του πατέρα του ανάγκασε τον Έντγκαρ να εργαστεί από μικρός, προκειμένου να υποστηρίξει τα τρία αδέλφια του. Σπούδασε στη Νομική και το 1917 ολοκλήρωσε τις μεταπτυχιακές σπουδές του.
Καριέρα
Το 1917 έγινε υπάλληλος του υπουργείου Δικαιοσύνης και δυο χρόνια μετά έγινε βοηθός του Γενικού Εισαγγελέα Μίτσελ Πάλμερ, ο οποίος ήταν υπεύθυνος για το κύμα διώξεων κατά κομμουνιστών, αναρχικών και άλλων ριζοσπαστών την περίοδο του λεγόμενου “Κόκκινου Τρόμου” μετά τον Α’ Παγκόσμιο Πόλεμο. Έγινε διευθυντής του Γραφείου Ερευνών όπως λεγόταν ακόμα τότε, το οποίο βρισκόταν σε αποσύνθεση μετά από σειρά σκανδάλων.